Wendekara Zanîngehê Munzurî Gulîstane Doku 5ê çeleyî ra nata vînbîyaye ya. Rixmo ke 113 rojî derbaz bîyî hema zî Gulîstane ra xeberêke çin a. Komeleya Cinîyan a Rosa bire daye ke seba Gulîstane Doku medyaya komelkîye ser o çalakîye bida destpêkerdene.
Komele hesabanê xo yê medyaya komelkîye de çalakîye îlan kerde û vat: ''Ma pê bawer ê ke eke ma pîya têbigêrê ma eşkenê Gulîstane bivînê. Seba ke ma 26ê nîsane roja yewşemeyî saete 21:00 de medyaya komelkîye de çalakîyêka pîle rêxistin bikerê pabeyê paştdayîşê şima yê.''
Çalakîye emşo saete 21:00 de pê etîketê "VideoCozulsun GulistanBulunsun" do bêra kerdene.
